Domenico Fontana
<s>Domenico Fontana (selo Melide (Lugano), 1543.. - Napulj, 1607), bio je talijanski arhitekt i kasne renesanse i baroka.</s>

<s>Biografija</s>

<s>Domenico je u Rim došao sa dvadesetak godina i isprva radio kao štukater, zatim ga je od 1570.) angažirao kardinal Felice Peretti, (budući papa Siksto V.), da razradi novi urbanistički plan Rima.</s><s>Tim planom trebalo je probijanjem novih ulica povezati važne vjerske objekte; Baziliku sv. Marije Velike, Trinità dei Monti, Baziliku sv. Ivana Lateranskog, Baziliku sv.Križa Jeruzalemskog i Baziliku Sv. Lovre izvan zidina.</s>

<s>Zatim ga je angažirao na velikim građevinskim i Inženjerskim podhvatima, kao što su premještanje i postavljanje velikih obeliska na Trgu sv. Petra 1586., kao i ispred bazilika Sv. Marije Velike (1587.), sv. Ivana Lateranskog (1588.) i na Piazza del Popolo (1589.) koji su trebali postati žarišne točke značajnih urbanih prostora.</s><s>Nakon tog mu je povjerio izgradnju i uređenje vlastite kapele u Bazilici sv. Marije Velike.</s>

<s>Fontana je između 1585. i 1590. također bio angažiran na važnim arhitektonskim građevinama; Kvirinalska, Lateranska palača i Vatikanska biblioteka, a zajedno sa Giacomom della Porta radio je na završnim radovima na kupoli Bazilike sv. Petra.</s>

<s>Fontana je 1590. objavio knjigu o složenom Inženjerskim zahvatu premještanja vatikanskih obeliska, koja i danas oduševljava ingenioznim rješenjima, kojima se služio da riješi problem.</s><s>Dok je radio u Rimu surađivao je sa bratom Giovannijem  i nećakom Carlom Madernom.</s>

<s>Kad je umro papa Siksto V., ljubomorne i zavisne kolege toliko su ga ocrnili kod novog pape Klementa VIII. da ga ovaj više nije želio angažirati.</s>

<s>Fontana se zbog tog preselio u Napulj, gdje je 1592. postavljen za glavnog Inženjera i arhitekta Napuljskog Kraljevstva.</s><s>Tamo je izgradio ulice Chiaia i Santa Lucia, sagradio Neptunovu fontanu (Medina) i palaču Carafa della Spina.</s><s>Svoje arhitektonsko remek-djelo - Kraljevsku palaču, započeo je graditi 1600., ona unatoč brojnih kasnijih restauracija još uvijek čuva i prezentira Fontanin veliki talent.</s>

<s>Domenico Fontana je u svom relativno dugom radnom vijeku, pokazao veliku sposobnost da organizira velike i složene građevinske radove, i tako trasirao put gradnje velikih građevina u Evropi tokom 18. vijeka.</s>

<s>Izvori</s>

<s>Vanjske veze</s>

<s>Fontana, Domenico</s>

<s>Italijanski arhitekti
Renesansni arhitekti
Barokni arhitekti</s>

